**William Henry Conley** (født 11. juni 1840, død 25. juli 1897) var en filantrop og industrimann fra Pittsburg i USA. Han var gift med Sarah Shaffer (1841-1908). Sammen ga de organisatorisk og finansiell støtte til religiøse institusjoner i USA. William Conley ble opplært av sin onkel i trykkeribransjen i ti år. Conley var medeier av Riter Conley Selskapet, som produserte stål og varer under den andre industrielle revolusjonen.

Støtte for religiøse grupper
----------------------------

### Betelhjemmet

Conley og hans ektefelle holdt ofte bønnemøter og arrangementer hjemme hos seg selv. Conleys hjem ble noen ganger holdt åpent i flere uker av gangen til støtte for religiøst og veldedig arbeid. I følge *Zion's Watch Tower*, ble den årlige feiringen av minnet om Kristi død holdt i Conleys hjem. Conleys hus ble beskrevet som Betel (Guds hus). Den første registrerte omtale av *Betel* i forbindelse med Conley dukket opp i 1890, i forbindelse med misjonærhjemmet til Lucy Dunne, som ble etablert av William og Sarah Conley i Jerusalem.

### Zion's Watch Tower Tract Society

Conley var den første presidenten i Zion's Watch Tower Tract Society, fra 1881 til 1884. Da Selskapet ble "incorporated" i 1884 overtok Charles Taze Russell som president, og hadde denne rollen frem til sin død. I 1896 endret Selskapet navn til Watch Tower Bible and Tract Society. 

  

I 1894 nevnte Russell et brev fra Conley ved kort å referere til ham som "medlem av den tidlige Allegheny Bibelstudentgruppen." Da Conley døde 25. juli 1897 ble dette forbigått i stillhet, og Conleys deltakelse som den første presidenten ble ikke nevnt med et ord i Selskapets litteratur.

Forretninger og veldedige interesser
------------------------------------

William jobbet seg opp fra bokholder til medeier av Riter Conley Selskapet, som er en verdensomspennende leverandør til boring, bergverksdrift, industri og maritime næringer. Conley var også direktør og aksjonær i Third National Bank of Allegheny.[]

William og hans kone var aktive i flere veldedige organisasjoner, blant annet et barnehjem, en skole for afroamerikanske barn og et lokalt sykehus.[]

Død
---

William Henry Conley ble smittet av influensa (angitt i en nekrolog som "La Grippe") tidlig i 1897 og ble aldri helt frisk. Hans helse var relativt stabil frem til juni, da han fikk et tilbakefall, ettersom han sjeldent forlot sitt hjem. Han ble sengeliggende de siste ukene av sitt liv. På kvelden den 25. juli 1897 forverret tilstanden seg og han døde på morgenen. Begravelsen ble gjennomført i hans hjem i Pittsburgh.

William Henry Conley etterlot seg sin kone Sarah. Etter en periode med langvarig sykdom, døde Sarah Conley 1. oktober 1908. For å ære ektemannens minne, donerte Sarah Conley verdier for nesten $500,000 (tilsvarende rundt $13.62 millioner i dagens verdi) til Wylie Avenue Church og Pittsburg Bible Institute

Referanser
----------

1. ↑  *The Christian and Missionary Alliance*, Volume 19, Number 6, August 4, 1897, page 132
2. ↑  National Cyclopedia of American Biography volume 14, part 1, James Terry White, 1910
3. ↑  *National Cyclopedia of American Biography* volume 14, part 1, James Terry White, 1910
4. ↑  The Christian Alliance and Foreign Missionary Weekly - Pittsburgh presidency April 13, 1894, Vol XII No. 15.
5. ↑  *The World's Hope*, August 1, 1897, pages 234-235
6. ↑  *Zion's Watch Tower*, April, 1880, R 94:Page 8
7. ↑  *Zion's Watch Tower*, April, 1881 issue, R. 207: page 2
8. ↑  *The Story of The Christian and Missionary Alliance* 1900, page 33.
9. ↑  "The Theocratic Kingdom", *Zion's Watch Tower*, May 1883, p. 2 (reprint), "Brother G. N. H. Peters of Springfield, Ohio, is an old acquaintance and friend. ... We regret to have it to state, however, that he is not free from Babylon's shackles... hence has been hindered from a fuller development in grace and knowledge... While the author does not ignore the teachings of the Apostles, he lays greater stress and value on the opinions of the "Fathers" (the Christian teachers of the first five centuries) than we could acknowledge as proper. ... While we cannot recommend it ... you should address [book orders to] our brother and friend as above."
10. ↑  *Zion's Watch Tower*, "The Voice of the Church", June 11, 1894, p. 176 (reprint).
11. ↑  *Notes From the Home Field: Mr and Mrs. W. H. Conley: The Christian and Missionary Alliance*, November 21, 1908, page 131: "After a prolonged illness borne with hopefulness and courage, Sister Conley entered into rest October 1, leaving the whispered message behind—"It is all right.""

  


|  |  |
| --- | --- |
| Oppslagsverk/autoritetsdata | Geni
 |